คลี่ตำราลับใต้สะดือ เผย 4 ทริคเด็ด ช่วยคุณอินอารมณ์มากขึ้นบนสังเวียน
หากสาวๆ คนไหนที่รู้สึกว่า ขึ้นสังเวียนแต่ละครั้งก็ยังไม่โดนหมัดเด็ด ไม่รู้สึกฟินแบบสุดๆ อารมณ์จุดสุดยอดเป็นยังไงไม่เคยเข้าถึงสักที ซึ่งอาจเป็นเพราะเขาส่งอารมณ์ให้คุณไม่ถึง หรือคุณไม่มีอารมณ์อินร่วมไปกับเขา สัปดาห์นี้ไทยรัฐออนไลน์มี 4 เคล็ดลับทางแก้ง่ายๆ มาฝากกัน ให้ครั้งหน้าคุณฟินในอารมณ์-เข้าถึงจุดสุดยอดมากขึ้น และเพิ่มระดับความเร่าร้อนระอุบนสังเวียนจนร้องเสียวครางแบบไม่รู้ตัว ,1. ปล่อยอารมณ์สบายๆ-ทำทุกอย่างให้เป็นธรรมชาติ,สังเวียนรักจะสมบูรณ์แบบ และเข้าถึงอารมณ์แบบสุดๆ ก็ต่อเมื่อคุณปล่อยอารมณ์สบายๆ ไปตามธรรมชาติ ไหลไปกับอารมณ์ความต้องการ เขาจะรับรู้ได้ถึงมันและตอบสนองคุณกลับในทันที หากแต่คุณมัวกลั้นอารมณ์ไว้ ไม่ปล่อยอารมณ์ออกมาให้เต็มที่ เคอะเขิน ขึ้นๆ ลงๆ อยู่แบบนั้น แล้วเมื่อไหร่คุณจะเข้าถึงอารมณ์นั้นสักทีล่ะ และถ้าคุณเป็นอยู่แบบนี้ ดีไม่ดีเขาจะคิดว่าคุณไม่อยากขึ้นสังเวียนรักกับเขาก็เป็นได้ เพราะคุณไม่แสดงปฏิกิริยาอะไรกลับมาบ้างเลย อย่าทำหน้านิ่งเฉย ไม่ร้องคราง หัวเราะกลบเกลื่อนความเขิน หรือชวนเขาคุยตลอดสังเวียน ไม่โฟกัสอารมณ์ไปร่วมกัน (กลั้นความเสียว-โฟกัสไปเรื่องอื่น),แถมถ้าคุณนอนนิ่งๆ ให้เขาตอบสนองคุณอยู่ฝ่ายเดียว สังเวียนนี้ก็คงจะดูจืดชืดเป็นแน่แท้ ทางที่ดีปล่อยไปตามอารมณ์ความต้องการของคุณและเขา เรียกเซอร์ไพรส์เล็กๆ น้อยๆ จากเขา อย่างเช่น คุณอาจเปิดเกมออรัลให้เขาก่อน หรือไม่ก็เข้าไปจู่โจมเรียกอารมณ์เขาก่อนเลย แบบนี้มีเหรอที่เขาจะไม่คล้อยตามไปกับคุณ แถมยังดูน่าตื่นเต้นกว่าเดิมซะอีกแหน่ะ… จริงไหม ?,2. ลองทำสิ่งใหม่ๆ ที่ไม่เคย,ลองสิ่งใหม่ๆ ดูบ้าง (อย่าได้เขินอายที่จะลอง) แต่ไม่ต้องถึงขั้นใช้ท่าอะไรผาดโผน พิเรนทร์แปลกๆ ขนาดนั้นหรอกนะ แค่ลองเปลี่ยนท่าใหม่ๆ หรือบรรยากาศน่าตื่นเต้นชวนเรียกอารมณ์ ก็โอเคแล้วล่ะ แต่ถึงกระนั้นทุกลีลาคุณก็ต้องใส่ความสนุก ความเร่าร้อน และส่งอารมณ์ให้กันอย่างเต็มที่ ฉุดความร้อนแรงเพิ่มขึ้นทุกองศา หากแต่คู่ของคุณเป็นประเภทอยากลองร่วมรักแบบสุดสวิงเหมาสามคนรวดในคราวเดียว (คิดได้นะ?) และคุณไม่ค่อยจะอินกับกิจกรรมเข้าจังหวะแบบกรุ๊ปสักเท่าไหร่ มันก็ไม่น่าเกลียดเกินไปหรอกที่คุณจะปฏิเสธออกไปตรงๆ,แต่ประเด็นคือ ถ้าเมื่อไหร่ที่คุณเกิดมีไอเดียเด็ด หรือเทคนิคโดนๆ ที่จะเพิ่มความเสียวซ่านระหว่างคุณทั้งสองคนได้ แนะนำว่าให้ลองดูเลย อย่าบอกผัดวันไว้ทีหลังครั้งแล้ว ครั้งเล่า ไม่แน่นะ ลองแล้วคุณอาจติดใจ … จนอดไม่ได้ต้องลองมันอีกในทุกสนามรักของคุณ,3. คิดเรื่องเซ็กซ์ให้มากๆ,ในที่นี้หมายถึง ให้คุณเอาใจเขามาใส่ใจเราให้มากๆ สิ่งไหนที่คุณต้องการ และสิ่งไหนที่เขาต้องการ แชร์ความรู้สึก-มุมมอง-ความคิด ระหว่างกันให้มากที่สุด หากคุณไม่ชอบให้เขาทำอะไร ก็บอกเขาเลย ณ ตรงนั้นเลย… จะไม่ได้ผิดใจกัน (หรืออาจเผยความรู้สึกหลังเสร็จกิจแล้วก็ไม่ว่ากัน) และคอยหมั่นถามความรู้สึกเขาอยู่เสมอขณะปล่อยหมัดอยู่บนสังเวียน อย่างเช่น เป็นยังไงบ้าง? ชอบไหม? แบบนี้โอเคไหม? หากเขาไม่โอเค คุณก็ตอบสนองในสิ่งที่เขาโอเค และส่งเขาไปให้ถึงฝั่งฝันพร้อมๆ กับคุณ แต่ทว่า สิ่งที่เขาอยากให้คุณทำ คุณดันไม่ชอบ เราก็อยากให้คุณคิดซะว่า ลองดูหน่อยแล้วกัน เพื่อความสุขของเขาและความตื่นเต้นแปลกใหม่บนสังเวียน บางทีมันอาจไม่เลวร้ายอย่างที่คุณคิดก็ได้นะ,เชื่อเถอะว่าไม่เพียงคุณและเขาจะแฮปปี้ยกกำลังสอง สังเวียนนี้จะสมูท ราบรื่นเพราะความเข้าใจ และความต้องการของทั้งสองฝ่ายแล้ว แต่มันยังโหมโรงไปด้วยความร้อนแรงขึ้นเรื่อยๆ จนไม่อยากพักหายใจ ,4. ละทิ้งอะไรเดิมๆ เสริมนวัตกรรมใหม่เข้าช่วย,ปรับเปลี่ยนบรรยากาศเดิมๆ อย่างสังเวียนบนเตียงนอน เป็นบรรยากาศน่าตื่นเต้นกว่าเดิม ก็คงจะช่วยกระตุ้นอารมณ์คุณและเขาได้ไม่น้อย คุณคงนึกไม่ถึงว่า เก้าอี้แบบเอนหลังนอนจะเป็นตัวช่วยให้คุณเสียวซี้ดมากกว่าเดิม (แต่มันได้ผลสุดยอดอย่าบอกใคร) หรือบางทีหากคุณเบื่อกับเซ็กซ์จืดชืดที่เดาทางถูกได้ง่าย ลองใช้อุปกรณ์เซ็กซ์ทอยต่างๆ ช่วยเสริมก็เป็นไอเดียที่ไม่เลวนะ นอกจากจะเพิ่มระดับความเสียวซ่าน กระตุ้นอารมณ์สุดยอดของคุณ มันยังเพิ่มสีสันให้เซ็กซ์ไม่น่าเบื่อด้วย ไม่แน่นะคุณอาจติดใจจนครั้งต่อไปจะขาดไม่ได้ ก็มันจี้ตรงจุดโสตประสาทความเสียวคุณเลยนี่หน่า ,หากแต่คุณคิดว่าตัวช่วยเหล่านั้นดูซาดิสต์ ดุเดือดเกินไป ก็ลองเปลี่ยนมาเป็นชุดนอนกระโปรงบางๆ โนบราสุดเซ็กซี่ เผยให้เห็นสัดส่วนเนินอก-ส่วนเว้าของคุณเล็กน้อย เรียกอารมณ์สยิวกิ้วชวนจินตนาการ ก็ไม่ว่ากัน เย้ายวนหนุ่มๆ ด้วยลีลาร้อยแปดให้สะท้านเตียงกันไปเลย (เจอแบบนี้ไม่อารมณ์ขึ้นให้มันรู้ไป)…. ลองหลากหลายวิธีกระตุ้นอารมณ์แบบนี้ก็ไม่เสียหายนะเออ,ที่มา : ,womenshealthmag
หากสาวๆ คนไหนที่รู้สึกว่าขึ้นสังเวียนแต่ละครั้งก็ยังไม่โดนหมัดเด็ด ไม่รู้สึกฟินแบบสุดๆ อารมณ์จุดสุดยอดเป็นยังไงไม่เคยเข้าถึงสักที ซึ่งอาจเป็นเพราะเขาส่งอารมณ์ให้คุณไม่ถึง หรือคุณไม่อารมณ์อินร่วมไปกับเขา สัปดาห์นี้
เซ็กซ์,จุดสุดยอด,เคล็ดลับเรื่องบนเตียง,ข่าวไลฟ์สไตล์,ไทยรัฐออนไลน์